इस यात्रा को मुख़्तसर करते हुए वेलु कहते हैं कि 1982 तक उन्हें यह भी नहीं पता था कि थायरॉइड ग्रंथि (ग्लैंड) कहां होता है, लेकिन 1995 में अपनी पीएचडी पूरी करने के बाद वह थायरॉइड बायोकेमिस्ट्री के एक्सपर्ट हो गए। भाभा अनुसंधान केंद्र में वेलु ने 14 साल काम किया और इसके बाद उन्होंने बेशुमार अनुभव को ऑन्त्रप्रन्योरशिप के साथ जोड़ने का फ़ैसला लिया। वेलु ने थायरॉइड बीमारी की जांच के लिए टेस्टिंग लैब की चेन खोलने का इरादा बनाया। वेलु ने अपने प्रोविडेंट फ़ंड (1 लाख रुपए) को निवेश के तौर पर इस्तेमाल किया। दक्षिण मुंबई में पहला सेंटर खुला और 37 साल की उम्र में वेलु ने अपने बिज़नेस की शुरूआत की।